यसरी दुई वर्षयतादेखि अन्यौल रही आएको सार्कको १९औँ शखिर सम्मेलन झनै अनिश्चित बन्दै गएको छ । सन् २०१६ को नोभेम्बर १५–१६ मा आयोजना गर्ने गरी सार्कको १९औँ शिखर सम्मेलनको मिति तय भएको थियो । तर लगभग सबै तयारी पूरा भएको जानकारी आयोजक राष्ट्र पाकिस्तानले गराएको केही दिनमै भारतले आफू नजाने बतायो र सम्मेलन स्थगनको अर्को सूचना आयो । त्यसपछि भने सम्मेलनको वातावरण अभैm बन्न सकेको छैन । यसका लागि पहल गरिदिन आयोजक राष्ट्र पाकिस्तानले अध्यक्ष देश नेपाललगायत अन्य सदस्य मुलुकसँग आग्रह गर्दै आएको छ । तर यसको निकासकोे बाटो कतैबाट निस्किएको छैन । आपसी अविश्वास हुँदाहुँदै पनि एकै मञ्चमा जम्मा हुनुपर्ने बाध्यतामा रहेका दक्षिण एसियाका दुई ठूला राष्ट्र भारत र पाकिस्तानका कारण नै सार्कमा बढी समस्या उत्पन्न हुने गरेको छ ।
